procesaur/Wiki.mk huggingface dataset:
Никола Пушкаров

Никола Пушкаров бил бугарски револуционер, учесник во македонското револуционерно движење и деец на Македонската револуционерна организација. Во подоцнежните години се занимавал со научна дејност во Бугарија.
1 Животопис
Никола Пушкаров е роден на 14 декември 1874 година во Пирдоп, тогаш во Отоманското Царство. Основно образование завршил во родниот град, a средно училиште во Софија и предавал како учител во Мирково. Во периодот помеѓу 1898-1901 година изучувал природни науки при Софискиот универзитет.
Предавал во Скопската егзархиска гимназија, каде што станал член на Организацијата. Во 1902 година добил задача од Гоце Делчев да го зајакне Скопскиот револуционерен округ. Никола Пушкаров бил избран и за претседател на Скопскиот револуционерен комитет. Пред почетокот на Илинденското востание доведува од Бугарија чета од 18 лица, меѓу кои трновлиите Димитар Бојанов, Тодор Николов и Диме Баев, кои пренеле 100 килограми динамит и 200 бомби.
При избувнувањето на востанието бил началник на востаничките сили во VI востанички округ - Овчеполски. На 22 јули четата се сместила во манастирот Св. Јован над селото Ветерско, недалеку од реката Пчиња. Организацискиот курир добил задача во манастирот пред Пушкаров да ја доведе србоманската чета кој претходно се појавила во Кумановско. Таа чета се состоела од тројца Срби и четири македонски србомани. Началникот на српската чета истакнал дека тие дошле во Македонија за да и помогнат на Македонската револуционерна организација во борбата со Турците и дека тие сакаат да се приклучаат кон организациската чета, војводата Пушкаров ги примил. Од манастирот четата заминала за селото Новачани. На 1 август во 11 часот бил извршен атенатат на железничката линија Скопје - Солун. Расчистувањето на пругата траело два дена. Потоа едно одделение на чело со Димитар Бојанов имале судир со турска потера, во судирот загинале 10 војници, а останатите се разбегале. Четниците ги зазеле каменестите висови над Кожле, а оттаму сакале да ја привлечат потерата кон нив, но Турците заминале кон селото Кожле, таму Турците фатиле 50 селани и ги повеле со себе. Тогаш четата отворила оган, а престрелката траела со вечерта. Следниот ден Пушкаров имал судир со аскерот кај Ветренскиот манастир, при што комитите немале жртви. По судирот кон четата на Пушкаров се присоединила четата на светиниколскиот војвода Боби Стојчев, кој тргнал за да помогне во судирот. На 20 август четата преку Врање се засонила во Ќустендил. Никола Пушкаров формирал нова чета, со која влегол во Македонија преку Крива Паланка, и во октомври по борба во Прелесија се повлекол кон во Бугарија.
Пушкаров бил уредник на организацискиот весник „Слобода или смрт“. По востанието, Пушкаров се вратил во Бугарија и се посветил на научна работа. Се занимавал со истражување на почвата и ја создал првата почвена карта на Бугарија во 1931 година. Се оженил за Славка Чакарова од Струга. Починал на 18 февруари 1943 година.
Неговата родна куќа во Пирдоп, денес е куќа - музеј (Пирдоп, ул "Никола Пушкаров" № 4). Според Пушкаров е именуван Институтот за почвознание во Софија.
2 Наводи
Надежда Крупскаја

Надежда Крупскаја (рус. Наде́жда Константи́новна Кру́пская) — руски болшевички револуционер и политичар, сопруга на рускиот револуционер и болшевички водач Владимир Илич Ленин.
1 Ран живот
Од раното детство Крупскаја била инспирирана од протестите против грдиот живот околу неа.
Една од нејзините пријатели од гимназија, Аријадна Тиркова, ја опиша Крупскаја како "висока, тивка девојка, која не флертувала, стално во замисла, и веќе формирала силни убедувања... Таа беше една од оние кои се засекогаш посветени, откако ќе станат опседнати од своите мисли и чувства."
Крупскаја изразила интерес за областа на образованието од рана возраст. Таа била особено привлечена од теориите на Толстој за образованието, кое е флуидно наместо структурно. Тие се фокусирале на личниот развој на секој поединец-студент и биле центрирани на важноста на наставник-студент односите.
Ова доведе Крупскаја да студира голем број на дела на Толстој, вклучувајќи ги и неговите теории за реформирањето. Овие биле мирни, легалистички идеи, кои се фокусирале на воздржувањето од непотребен луксуз, и имајќи самостојност. Толстој остави траен впечаток на Крупскаја; беше кажано дека таа имала "посебен презир за модерна облека."
Како посветена, доживотна ученичка, Крупскаја почна да учествува во дискусии во неколку кругови. Овие групи се собрирале заедно да учат и да дискутираат за одредени теми во корист на сите кои се вклучени. Подоцна, во еден од овие кругови, Крупскаја за првпат била воведена во теоријата на Маркс. Крупскаја започна во длабочина да ја студира оваа тема. Ова беше тешко бидејќи таквите книги биле забранети од страна на руската влада. Како резултат на тоа, револуционерите собирале такви книги и ги чувале во подземни библиотеки.
2 Советското образование
Предреволуционерните руски библиотеки имале тенденција да исклучуваат одредени членови. Некои беа исклучиво за повисоките класи, а некои беа само за вработените на одредени "синдикати". Покрај тоа, тие исто така, имале скудоумна, православна литература. Тешко беше да се најдат книги со нови идеи, што била причината за отворањето на подземни библиотеки. Друг проблем беше ниското ниво на писменост на масите. Таа ги охрабри библиотеките да соработуваат и да ги отворат своите врати за пошироката јавност.
Крупскаја беше посветена марксистка за која секој елемент на едукацијата на јавноста беше чекор кон подобрување на животот на нејзиниот народ, со обезбедување на сите поединци пристап до алатките за образование и библиотеки, потребни за поисполнет живот.
Владимир Руменов

Владимир Иванов Руменов, вистинско име: Наум Мушевски (1 мај 1870 — 20 јануари 1939) — македонски револуционер, учесник во македонското револуционерно движење, деец на македонската револуционерна организација, тој е еден од поистакнатите претставници на Македонската емиграција во Бугарија каде што активно се занимавал со општествена работа и учествувал во политичкиот живот на оваа земја како претставник на Македонската парламентарна група.
1 Животопис
Владимир Руменов е роден 1870 година во градот Крушево, тогаш во Отоманското Царство. Завршил духовна богословија во Киев и медицина во Москва, 1896 година. Работел како лекар во Скопје помеѓу 1898–1901 година и истовремено бил член на Скопскиот окружен комитет на Организацијата. Тој бил осомничен од османлиската власт поради револуционерната дејност и се преселил во Софија, каде што се вработил во бугарската армија.
На 5 август 1903 година со иницијатива на Александар Протогеров, во Софија 14 бегалски македонски братства ја формирале (Општи) бегалска комисија со претседател Александар Протогеров, потпретседател Лазар Лазаров, секретари Евтим Спространов и Георги Разлогов и советник Владимир Руменов, на местото на рспуштениот Македонски комитет.
Во текот на Илинденското востание, Руменов го надгледувал ѓуешевскиот пункт на Организацијата. По Младотурската револуција се вратил во Македонија и заедно со Тома Карајовов и Тодор Лазаров е избран за член на Централното биро на Сојузот на бугарските конституциони клубови.
За време на Балканските војни бил воен лекар во бугарската армија, по што заминал во пензионираниот со чин генерал. Во 1920 година ги организирал тајните македонски друштва и бил нивни раководител. Негови заменици биле Евтим Спространов и Христо Михајлов. Потоа учествувал во работата на македонските братства во Бугарија и се населил за трајно во Стара Загора. Учествувал и во создавањето на Медицинскиот факултет. Избран е за пратеник во XXI и XXII бугарско собрание како претставник Македонската парламентарна група.
Умрел во Софија, 1939 година.
Аматовско Езеро

Аматовското Езеро или Аматовско Блато (|Λίμνη Αματόβου) — мало езеро во Егејска Македонија, Грција . Се наоѓа на територијата на денешната општина Пајонија (кукушко) на левиот брег на реката Вардар. Езерото е речиси наполно пресушено во периодот меѓу 1928 и 1932 година.
Келвин Клајн (моден творец)

Калвин Клајн Ричард (''англиски'': ''Calvin Klein''; ) е американски моден творец кој ја основаше компанијата што подоцна во 1968 година ќе стане Келвин Клајн АД. Како дополнување на облеката, Клајн, исто така, го даде неговото име за голем број на парфеми, часовници и накит.
1 Почетоците (Раните години)
Клајн е роден во Бронкс од Еврејско-Унгарски емигранти.Се запишал и посетувал средно училиште за уметност и дизајн кое никогаш не го завршил, но затоа добил почесен докторат од Инстититот за мода и технологија од Њујорк во 2003. Занаетот го учел кај прозводителот на наметки и костими Дан Милштајн, во 1962 и поминал 5 години дизајнирајќи за други Њујоршки продавници. Тој подоцна во 1968 ја лансирал неговата прва компанија со другарот од детството Бари К. Шварц.
Покрај Роберт Денинг и Ралф Лорен, Клајн е еден од водечките дизајнери кои биле израснати во еврејската емигрантска заедница.Калвин Клајн станал штитеник на Баронот Де Гунзбург чиишто претставувања го направија Клајн најбаран на Њујоршката елитна модна сцена, дури и пред да го доживее главниот успех со лансирањето на неговата прва линија на фармерки. По неговото прво големо покажување на Њујоршкиот викенд за мода веднаш беше препознаен по својот талент. Клајн беше прогласен за новиот Ив Сен Лоран и беше познат по неговите чисти линии.
2 Приватен живот
Во 1964, Клајн се ожени со Џејн Сентре (Jayne Centre) со која ја има ќерката Марси,која моментално работи како продуцент на таленти во “Saturday Night Live” во Ен БИ Си. Клајн и Сентре се разведоа во 1974 година.
Во 1974 година тој се префрли на дизајнирање на тесни панталони кои ќе му донесат 200 000 долари уште во првата недела на продавање. Тој беше првиот дизајнер кој ја доби наградата исклучителен дизајн за машка и женска облека доделени истата година од CFDA ревијата.
Во 1978та неговата ќерка Марси беше киднапирана и држена 9 часа сè додека не беше платен откуп од 100 000 долари. Полицијата ги уапси виновниците.
Во 1986, Клајн се ожени со Кели Ректор која работеше за компанијата и исто така има дипломирано на Институтот за мода во Њујорк.Таа стана светски познат фотограф. Се разведоа во 2006.
Во моментот , Клајн се гледа со моделот Ник Грубер.
Во 2003, Келвин Клајн купи имот на морскиот брег во селото Саутемптон во Хамптонс, Лонг Ајленд, Њујорк .
Клајн е голем дарител на политиката на Демократската партија и во 1980 година им има донирано на кандидатите на PACs повеќе од 250.000 долари.
3 Награди
Во 1983 година Клајн беше ставен на Интернационалната листа за најдобро облечени личности.Во 1981,1983 и 1993 година тој ја добил наградата од Советот на модни творци на Америка.
Месут Езил

Месут Езил (|Mesut Özil, ; роден 15 октомври 1988) — германски фудбалер кој игра за англискиот клуб Арсенал и репрезентацијата на Германија. Езил ја почнал својата репрезентативна кариера во 2009 година. Тој стекнал вниманите за време на Светското првенство во 2010 година кога бил номиниран за наградата Златна топка, која што се доделува на најдобриот играч на првенството. Езил ја почнал својата сениорска кариера во Шалке 04 во Бундеслигата во 2006. Езил во 2008 потпишал за Вердер Бремен, за подоцна, во август 2010 година, да потпише за шпанскиот прволигаш Реал Мадрид по одлично прикажаните натпревари на Светското првенство за Германија. Во 2013 година, на последниот ден од трансфер периодот, тој потпишал за Арсенал за клупска рекордна сума од 42,5 милиони фунти. Трансферот во Арсенал го направил Езил најскапиот германски фудбалер на сите времиња.
Алберт Сониксен

Алберт Сониксен (англиски: ''Albert Sonnichsen'') бил американски новинар, заштитник на македонско - одринската револуционерната борба во Македонија и Одринско.
1 Животопис
Алберт Сониксен е роден на 5 мај 1878 година во Сан Франциско. На 21 години во 1899 година заминал како учесник во американска експедиција за Филипините, каде што поминал на страната на бунтовничките локални племиња. Во 1901 година во Њујорк ја објавил својата прва книга со спомени од оваа авантура.
По Илинденското востание се заинтересиранал за народоослободителната борба на Македонската револуционерна организација во Отоманското Царство. Се поврзал со македонските емигранти во САД и како секретар на Македонскиот комитет во Њујорк одлучил да ја посети Македонија.
Во периодот помеѓу 1904-1906 комуницирал исклучиво со револуционери од Македонската револуционерна организација, од февруари до ноември 1906 ја обиколувал Македонија со организациски чети како дописник на англиски и американски весници. Имал средби со: Лука Иванов, Апостол Петков, Сава Михајлов, Георги Сугарев и Даме Груев. Станал сведок на нападите извршени од страна на грчките андартски чети во текот на грчката вооружена пропаганда во Македонија, а во 1907 година по враќањето во Америка продолжил да ја брани каузата на македонските револуционери. Во 1909 година ги објавил своите спомени од престојот во Ениџевардарското Езеро и Битола во книгата "Исповед на еден македонски четник".
Во 1911 година, Алберт Сониксен бил претставник на ВМРО во САД, заедно со Ичко Димитров прават неуспешен обид да набават митралези за внатрешноста на Македонија . Кон крајот на Првата светска војна, Алберт Сониксон бил поканет од владата на САД да напише извештај за македонското население. По војната продолжил да се интересира за судбината на Македонија.
Алберт Сониксен умрел на 15 август 1931 година.
Александар Китанов

Александар Китанов, познат Санде или Сандо Ајдучки, со псевдоним Струмски (, Лешко, - , Русиново, ) — македонски револуционер, учесник во македонското револуционерно движење и деец на Македонската револуционерна организација.
1 Животопис
Александар Китанов е роден во Горноџумајско село Лешко, тогаш во Отоманското Царство, денес Пиринска Македонија. Брат е на друг активен деец на Организацијата Петар Китанов.
Студирал во егзархиското училиште во Горна Џумаја. Завршил во Скопското егзархиско педагошко училиште и работел како учител во Лешко, а од 1900 година во егзархиското училиште во Горна Џумаја. Во Организацијата влегол уште како ученик. Во Горна Џумаја станал член на градскиот комитет.
Учествувал во аферата Мис Стоун во 1901 година. Станал илегален во четата на Христо Чернопеев. Подоцна бил четник со Гоце Делчев и Крсто Асенов. По Илинденското востание Александар Китанов бил околиски војвода во Малешевијата и Кукушко. Го придружувал Даме Груев низ неговата обиколка низ Македонија.
Заедно загинале во борба со турскиот аскер на 23 декември 1906 година кај селото Русиново 1906 година край село Русиново..
Фереро Спа

Фереро СпА е италијански производител на чоколада и други кондиторски производи, основан од Пјетро Фереро, слаткар, во 1946 година со седиште во Алба, Пиемонт, Италија. Компанијата го постигнала успехот на чело со синот на Пјетро, Микеле Фереро, потоа со неговиот син Пјетро Микеле (внук на основачот), кој го надгледуваше глобалниот бизнис пред да почине на 18 април 2011 година во велосипедска несреќата на возраст од 47 години. Анкетата во 2009 од Институтот за Репутација ја рангираше Фереро како најреномирана компанија во светот. Тоа е приватна фирма во сопственост на семејството Фереро и е опишана како „една од најпознатите таинствени фирми во светот.“ Групата Фереро во светот , на чело извршен директор Џовани Фереро, вклучува 38 трговски друштва, 18 фабрики, а околу 21.500 вработени.
1 Историја
Во 1946 година, Пјетро Фереро измислил крем од лешници и какао, добиени од Гјандуја, да се мачка на леб, и го нарекол паста гјандуја. Затоа Фереро создаде нова компанија за да го произведува и продава. Синовите на Фереро станаа заеднички извршни директори. Микеле Фереро го изменил рецептот на неговиот татко за да се произведе Нутела, која за првпат беше продадена во 1964 година и стана популарна во целиот свет.
Компанијата придава големо значење на тајноста, наводно, да се заштитат од индустриска шпионажа. Таа никогаш не одржала прес-конференција и не дозволува медиумски посети на својата фабрика. Производите Фереро се направени со машини дизајниран од страна на куќа во одделот за инженерство.
2 Производи
Во прилог на Нутела, Фереро произведува многу други производи, вклучувајќи ги и чоколадите Фереро Рошер, Покет Кафе, Мон Шери, Џиото, Рафаел Конфетериа, Рафаело крем бонбони со кокос, Ханута чоколадни обланди исполнети со лешник и Тик Так освежувачки бонбони за здив. Верзија од темно чоколадо на Фереро Рошер исто така е достапна, наречена Фереро Рондноир, кој содржи бисер на темното чоколадо во центарот наместо лешник, еурокрем, наместо нутела и парчиња крцкава чоколадо наместо мелени лешници. Исто така постои и кокос верзија, Конфетериа Рафаел, кој содржи млечен крем на бадем од околу и покриена со шлаг и рендан кокос. Колекцијата Фереро Престиж е збир на три пралини: Рошер,Рондноир и кокос верзија наречена градина Коко. Бонбоните градина Коко се слични на Конфетериа Рафаел, но имаат крем од кокос наместо млечен крем.
Фереро, исто така, ја произведува серијата Киндер, вклучувајќи Киндер Сурпрајс или Киндер Сорпреса во Италија (исто така познат како "Киндер јајца"), Фиеста Фереро, Киндер чоколадни редови, Киндер Среќен Хипо, Киндер Макси, Киндер Буено и Киндер Деличе.
Ашер

Ашер Теренс Рејмонд IV (на англиски: ''Usher Terrence Raymond IV'') (роден на ) попознат само под мононимот Ашер е американски музички артист, танчер и глумец. На светско ниво се смета за крал на Р&Б музиката. Славата ја добил кон крајот на 1990-тите со издавањето на неговиот втор албум ''My Way'' кој му го донел и неговиот прв Билборд Хот 100 број еден хот „Nice and Slow“. Следниот студиски албум ''8701'' (2001) му ги носи и број еден хитовите „U Remind Me“ и „U Got It Bad“. Двата албуми продале околу 8 милиони копии на светско ниво, поставувајќи го Ашер како еден од најпродаваните Р&Б артисти на 1990-тите.
Успехот на Ашер продолжува и со неговиот албум ''Confessions'' (2004), кој има продадено околу 10 милиони копии во Соединетите Држави и сертифициран како дијамантски албум од страна на RIAA.''Confessions'' ја има историски највисоката продажба во првата недела од издавањето која еден Р&Б артист ја постигнал и има продадено повеќе од 20 милиони копии на светско ниво. Во албумот се вклучени број еден хитовите „Yeah!“, „Burn“, „Confessions Part II“ и „My Boo“. Неговиот следен албум од 2008 ''Here I Stand'' има продадено околу 5 милиони копии на светско ниво, а неговиот пилот сингл „Love In This Club“ го достигна првото место на американскиот ''Билборд'' Хот 100.
На 3 март 2010 Ашер го издава неговиот шести студиски албум ''Raymond v. Raymond'', кој воедно станува и негов трет албум кој дебитира на број еден на американскиот Билборд 200. Има добиено платинско признание од страна на RIAA, а во него е вклучен Билборд Хот 100 број еден хитот „OMG“. Песната е неговиот деветти број еден хит во Соединетите Држави, правајќи го првиот артист на 2010-тите да собере толкав број на хитови во 3 декади и само 4 артист на сите времиња кој го направил тоа. Подоцна издава и екстендед плеј и делукс верзија на ''Raymond v. Raymond'', насловена како ''Versus'' која дебитира на 4 место на Билборд 200. Пилот синглот „DJ Got Us Falling In Love“ доживеа интернационален успех и го достигна 4 место на Билборд Хот 100.
До денеска, Ашер има продадено повеќе од 65 милион плочи на светско ниво, а со тоа тој е еден од најпродаваните музички артисти на сите времиња. Има добиено голем број награди вклучувајќи седум Греми Награди, 4 Светски музички награди, 6 Американски музички награди и 19 Билборд музички награди. Во САД има продадено повеќе од 23 милиони копии. Тој е број еден Хот 100 артист на декадата 2000-2010.
Ил Бил

Вилијам Браунштајн (роден на год.) повеќе познат како Ил Бил е Американски рапер и продуцент од Бруклин,Њујорк. Стекнувајќи се со озлогласеност со андерграунд хип-хоп групата Нон Фикшн, Ил Бил е познат по неговите стихови со политичка тематика и како продуцент, основач и ЦЕО на Анкл Хови Рекордс. Неговиот брат Рон е исто така рапер и продуцент, познат како Некро.
0.1 Животопис
Ил Бил беше главниот вокал во сега веќе распаднатата група Нон Фикшн, и моментално е вклучен во Ла Кока Ностра, заедно со Еверласт, Слеин,Дени Бој и Диџеј Литал од Хаус од Пејн и Лимп Бицкит. Во 2004 г. тој го објави својот деби соло албум ''Што Не е во Ред со Бил ?'' и оттогаш има издадено разни соло микстејпови и соработки во исчекување на неговиот втора плоча и претстојниот албум на Ла Кока Ностра. Ил Бил е Болен.
На 16 септември, 2008 г., го објави својот втор албум за Анкл Хови Рекордс, насловен како ''Часот за Одмазда''. На албумот има гостувања одНекро, Тек Најн, Би-Риал од Сајпрес Хил, Еверласт, Бед Бреинс, Макс Кавалера од Соулфлај, Вини Паз од Џедај Мајнд Трикс, Хоард Џонс од Килсвич Ингејџ, Имортал Техник и Раеквон од Ву-Танг Клан. Продукцијата е на Диџеј Магс, Ти-Реј,Диџеј Литал, Некро, Диџеј Премиер како и самиот Ил Бил.
Закажано е и објавувањето на заеднички албуми со Вини Паз и Шон Прајс. Исто така, можеби и концептуален микстејп заедно со Раеквон. Ил Бил требаше да објави заеднички албум со раперот Крукт Ај и продуцентскиот тим Блу Скај Блек Дет, но проектот беше откажан.
За време на пролетта, 2008 г., Ил Бил им се придружи на Тек Најн и Пол Вол на турнеја на национално ниво. “Часот за Одмазда” беше објавен на 16 септември, 2008 г. од Анкл Хови Рекордс и Фет Биц.
На 31 октомври, 2010 г. во интервју за Конспираси Ворлдвајд Рејдио, Ил Бил зборуваше за својот однос со брат му Некро, и опсегот на албумот кои се очекуваат за 2011 г., вклучувајќи ги Ла Кока Ностра, албумот Пилула со Шон Прајс и неговиот Хеви Метал Кингс албум со Вини Паз кој треба да излезе на 5 април, 2011 г.
0.2 Што Не е во Ред со Бил ?
''Што Не е во Ред со Бил ?'' е прв студиски албум на Ил Бил, објавен на 4 мај, 2004 г. од Псајхо+Лоџикал-Рекордс. Албумот исфрли само еден сингл, “Анатомијата на Училишно Пукање”, и видео запис за “Бркајќи го Змејот”. Овој албум не беше никогаш на листите.
Албумот содржи 14 студиски песни, еден скит и еден ремикс. Гостите на албумот ги вклучуваат колегите членови на Нон Фикшн, Гортекс и Шабак Ред, братот на Ил Бил Некро, Анкл Хови, Кју-Јуник и Мистер Хајд.
0.3 Дискографија
''Главна статија: Дискографија на Ил Бил''
• 2004: ''Што Не е во Ред со Бил ?''
• 2008: ''Часот за Одмазда''
• 2010: ''Убиј ги Ѓаволските Ридови'' (со Диџеј Магс)
• 2011: ''Хеви Метал Кингс'' (со Вини Паз)
• Се очекува: ''Пилулата'' (со Шон Прајс)
Буковидни

Буковидните (науч. ''Fagales'') се ред на цветни растенија, каде се вбројуваат најшироко распространетите дрва. Името го добиле по родот Буки (''Fagus''). Припаѓаат на розидната група на дикотиледони. Во овој ред спаѓаат следниве семејства и родови:
* Брези (''Betulaceae'') - Брези (''Betula''), Евли (''Alnus''), Габери (''Carpinus''), Лески (''Corylus''), Хмељогабери (''Ostrya''), Лескогабери (''Ostryopsis'')
* Буки (''Fagaceae'') - Буки (''Fagus''), Дабови (''Quercus''), Костени (''Castanea''), Лажни костени (''Castanopsis''), Чинкапини (''Chrysolepis''), Тригонобалани (''Trigonobalanus'', синоними: ''Formanodendron'', ''Colombobalanus''), Камени дабови (''Lithocarpus'')
* Восковци (''Myricaceae'') - (Восковец ''Myrica'', ''Canacomyrica'', Комптонии (''Comptonia'')
* Јужни буки (''Nothofagaceae'') - Јужна бука (''Nothofagus'') - подродови: ''Fuscospora'', ''Brassospora'' и ''Lophozonia''* Пресличници (''Casuarinaceae'') - пресличник (''Casuarina''), Голоусни (''Gymnostoma''), Кевтостоми ''Ceuthostoma'', Алоказуарини (''Allocasuarina'')
* Ореви (''Juglandaceae'') - Ореви (''Juglans''), Крилоореви (''Pterocarya''), Хикори (''Carya''), Кругоореви (''Cyclocarya''), Алфарои (''Alfaroa''), Енгелхардии (''Engelhardia''), Ореомунеи (''Oreomunnea''), Чепоореви (''Platycarya''), Коњски опашки (''Rhoiptelea'')
* Тикодендрони (''Ticodendraceae'') - Тикодендрон (''Ticodendron'')
Во постариот Кронквистов систем се наведуваат само четири семејства (Брези, Corylaceae, Буки, Тикодендрони; Corylaceae не припаѓале на Брезите); овој распоред го следи Светскиот попис на одбрани растителни семејства. Другите семејства биле разделени во три различни реда, сместени во Хамамелиди. Пресличниковидните се состоеле од едно семејство (пресличници), Оревовидните се состоеле од Оревите и Коњски опашки, а Восковцовидните ги опфаќале преостанатите (плус ''Balanops''). Промените се должат на испитувањата со кои е востановено дека вака утврдените Восковцовидни, се парафилетски во однос на другите групи.
American Journal of Botany

'' American Journal of Botany'' (мак. „Американско ботаничко списание“) е рецензентско научно списание каде се објавуваат истражните трудови на стручњаците од сите области на ботаниката. Списанието го издава Ботаничко друштво на Америка секој месец, започнувајќи од 1914 година.
Електронските изданија се достапни преку архивот на стручни списанија JSTOR со „подвижен ѕид“ од 5 години.
Рунолистови

Рунолистовите (науч. ''Leontopodium'') се род на растенија од фамилијата Штитоцветни, во кој спаѓа рунолистот (''Leontopodium alpinum'', наречен и „еделвајс“), кој е познат и редок планински цвет во Европа. Поретко под рунолист се подразбираат и други видови од овој род. Родот се состои од 30 видови по потекло од Европа и Азија (а можеби и Америка).
1 Видови
Во родот Рунолистови спаѓаат следниве видови
*''Leontopodium alpinum'' — планински рунолист (или само рунолист)
*''Leontopodium andersonii''*''Leontopodium artemisiifolium''*''Leontopodium aurantiacum''*''Leontopodium brachyactis''*''Leontopodium calocephalum''*''Leontopodium campestre''*''Leontopodium chuii''*''Leontopodium conglobatum''*''Leontopodium coreanum'' — синоним за јапонскиот рунолист
*''Leontopodium dedekensii''*''Leontopodium delavayanum''*''Leontopodium discolor'' — јапонски рунолист
*''Leontopodium fangingense''*''Leontopodium fauriei''*''Leontopodium forrestianum''*''Leontopodium franchetii''*''Leontopodium giraldii''*''Leontopodium haastioides''*''Leontopodium hallaisanense''*''Leontopodium haplophylloides''*''Leontopodium hayachinense''*''Leontopodium himalayanum''*''Leontopodium jacotianum''*''Leontopodium japonicum''*''Leontopodium leiolepis''*''Leontopodium leontopodinum''*''Leontopodium leontopodioides''*''Leontopodium linearifolium''*''Leontopodium microphyllum'' — тајвански (ситнолисен) рунолист
*''Leontopodium longifolium''*''Leontopodium melanolepis''*''Leontopodium micranthum''*''Leontopodium monocephalum''*''Leontopodium muscoides''*''Leontopodium nanum''*''Leontopodium niveum''*''Leontopodium ochroleucum''*''Leontopodium omeiense''*''Leontopodium pusillum''*''Leontopodium roseum''*''Leontopodium shinanense''*''Leontopodium sinense''*''Leontopodium smithianum''*''Leontopodium souliei''*''Leontopodium stoechas''*''Leontopodium stoloniferum''*''Leontopodium stracheyi''*''Leontopodium subulatum''*''Leontopodium villosum''*''Leontopodium wilsonii''
Смилови (племе)

Смиловите (науч. ''Gnaphalieae'') се племе на цветни растенија од семејството Штитоцветни (''Asteraceae'').
1 Особености
Оваа група се одликува со поголема разновидност во Јужна Америка, Јужна Африка и Австралија. На северната полутопка виреат само неколку родови, како на пр. Мачешки нозе (''Antennaria''), Рунолистови (''Leontopodium'') и Вечни бисерки (''Anaphalis'').
Племето е во најблиско сродство со племињата Кучешки камилици (''Anthemideae''), Астри (''Astereae'') и Невени (''Calenduleae'')
Класификацијата на племето во потплемиња е недоволно осмислена, и стручната литература користи разни класификации.
2 Одбрани родови
Извори: FNA
3 Поврзано
* Смил
Јап

Јап (јапски, волеајски, сатавалски, улитиски: ''Yap'' или ''Wa'ab''; англиски: ''Yap'') е една од четирите сојузни држави во СД Микронезија. Јап е името главниот остров кој се наоѓа во Каролинските Острови и истото име се користи за посочување на уште три околни острови и поради тоа се нарекуваат Јапски Острови. Јапските Острови се блику еден со друг и се поврзани со корален гребен. Културата и традицијата на Јап е силно врзана со тие на околните острови.
Главен град на Јап е градот Колонија. Колонија е центар на самиот остров Јап, но и на уште 14 атоли кои се распространети на територија од 800 километри источно и јужно. Во Јап има пет службени јазици и тоа: англиски, јапски, волеајски, сатавалски и улитиски јазик. Во 2003 година Јап имал вкупно население од 6,300 жители, а вкупната површина изнесува 102 км<sup>2</sup>. Јап е познат по камените пари познати како раиски камења.
1 Општини
Сојузната држава Јап е поделена на следните општини:
;Јапски Остров
* Руминг
* Мап
* Гагил
* Томил
* Фаниф
* Велој
* Далипебинав
* Рул
* Канифај
* Гилиман
;Околните острови
* Улити
* Нгулу
* Фаис
* Волеај
* Еаурипик
* Фараулеп
* Ифалик
* Елато
* Ламотрек
* Пикелот
* Сатавал
* Сорол
2 Наводи
* Статија на ''Washington Post'' од 29 март 1984.
3 Поврзано
* Микронезија
* Меѓународен аеродром Јап
* Административна поделба на СД Микронезија
* Раиски камења
Чук

Чук (англиски и чучки: ''Chuuk'') е сојузна држава во СД Микронезија. Чук формира група острови кои се наоѓаат во западниот дел на Тихиот Океан, поточно во Каролинските Острови. Чук е најнаселена држава во Микронезија со население од околу 54,595 во 2000 и има вкупна површина од 127 км<sup>2</sup>. Главен град на државата е Вено.
1 Потекло на поимот
Чук во минатото бил познат под различни имиња, како што се Трук, Рук, Хогелеу, Торес, Угулат и Лугулус. Името на државата потекнува од чучкиот збор за ''планина''.
2 Општини
Чук е составен од 40 општини, од кои 16 се дел од Лагуната Трук и 24 се надвор од неа.
;Севернономонејски Острови:* Вено
* Фоно
* Пис-Панеу
;Јужнономонејски Острови:* Фефан
* Тоновас
* Уман
* Парам
* Цис
;Фаичучки Острови:* Тол
* Вонеј
* Поле
* Пата
;Номвисофо:* Удот
* Фанапангес
* Романум
* Еот
;Халски Острови:* Номвин со островот Фају
* Фанану
* Мурило
* Руо
;Намонуито:* Писарас
* Магур
* Оно
* Онари
* Улул
;Патив:* Полап
* Таматам
* Хоук
* Полуват
;Источи Острови:* Нама
* Лосап
* Пис-Лосап
* Намолук
;Мортлочки Острови:* Етал
* Лукунор
* Онеоп
* Сатаван
* Куту
* Моч
* Та
3 Поврзано
* Микронезија
* Сојузни држави во Микронезија
Игуандон

''Игуандон'' (значење „игуана-заби“) е името на изумрен род огромни тревојади vtákopanvých диносаурусите, типичен возрасен ''Iguanodon''. Тој живеел од 135-115.000.000 година и во долниот дел на Креда и во голема мера населен од страна на актуелната Северна Америка, како и на западната Европа . Една типична одлика на Игуандон биле големи порасти во инчи на предната нога.
Прво Игуандон е откриен во 1822 година и опишан три години подоцна од страна на англиски геолог Гидеон Мандел. По родот Megalosaurus, тоа беше второто формално име на диносаурус. Заедно со megalosaurom и hylaeosaurom, тој исто така беше еден од оние семејства кои првично дефинирана група на Dinosauria. Научните сознанија од родот Игуандон континуирано развива во согласност со начинот на кој тие се откријат нови информации врз основа на наодите на фосили. Некои од нив, меѓу нив и две речиси целосни скелети, овозможувајќи им на научниците да создаваат информации хипотези во однос на многу аспекти од животот на животните, вклучувајќи ги и исхраната и социјалното однесување.
Метју Ноулс

Метју Ноулс (англиски: ''Mathew Knowles''; роден 9 јануари 1951) — американски извршен музичар и менаџер од Гадсден, Алабама. Тој е поранешен менаџер и татко на Р&Б пејачката Бијонсе и моментален менаџер на Соланж Ноулс.
1 Кариера
1.1 Менаџер и продуцент
Ноул е економист на универзитетот „Фиск“ во Нешвил. Додека учел во Фиск тој имал членство во неколку студентски и социјални организации, како Омега Пси Фси Братството, Ета Бета Чаптер на UT Chattanooga . Откако го завршил неговиот Б.А. во 1975, тој работел со компанијата за слики Xerox. Тој ја напуштил неговата работа за да ја менаџира групата на неговата постара ќерка, Girl's Tyme, од кои подоцна израснала другата женска група Destiny's Child. Ноусл работел како продуцент и дополнителен продуцент на многу други проекти. Поради неговата работа во музиката, Ноулс е еден од дополнителен продуцент на трилерот од 2009, ''Опседнат'' во кој глуми неговата нјстара ќерка Бијонсе Ноулс.
1.2 Извршен директор
Во 2003, Ноулс пронашол сопствена издавачка куќа, Music World Entertainment. Куќата е дивизија на Columbia Records. Куќата продуцирала многу артисти како Бијонсе Ноулс, Мишел Вилијамс, Кели Роуланд, Соланж Ноулс, From Above, Саншајн Андерсон, Trin-i-tee 5:7, The Pastor Rudy Experience, и Џ. Ксавиер.
2 Приватен живот
Ноулс бил венчан со стилистот на House of Dereon, Тина Ноулс од 1980. Заедно тие имаат две ќерки, Р&Б пејачките Бијонсе и Соланж Ноулс.
На 11 ноември 2009, TТина Ноулс потпишала документи за развод откако имало неколку изјави дека Метју имал афера со глумицата Александра Врајт. Некои репортери изјавиле дека била бремена со негово дете. Откако синот на Врајт се родил, таа барала тест за бременост од Ноулс кој признал дека имал афера со неа. Тестот бил позитивен и Ноулс им платил пари за одгледување на детето на Никсон и на Врајт.
Двокамшични

Двокамшичните или биконти (науч. ''Bikonta'') се еукариотски клетки со две камшичиња. Ова е оддел на еукариотите.
1 Ензими
Друга одлика на двокамшичните е спојувањето на два гена во една единица: гените за тимидилатсинтаза (TS) и дихидрофолатредутаза (DHFR) кои шифрираат една
белковина со две намени.
Гените засебно се преведуваат во еднокамшични.
2 Сродство
Некои испитувања укажуваат на тоа дека еднокамшичните (еукариотна клетка со едно камшиче) се предци на заднокамшичните (Животни, Габи и сродни облици) и Амебозоите, а дека двокамшичните се предци на Архаепластидите (Растенијата и сродните организми), Екскаватите, Ризариите и Хромалвеолатите. Кавалиер-Смит смета дека Безножните, кои најчесто се сметаат за ''incertae sedis'', се всушност двокамшични.
Сродството помеѓу двокамшичните сè уште е недоволно истражено. Кавалиер-Смит ги групира Екскаватите и Ризариите во Кабозоите, а Архаепластидите и Хромалвеолатите во Кортикатите, но барем едно друго испитување укажува на тоа дека Ризариите и Хромалвеолатите сочинуваат клад.
3 Поврзано
* Еднокамшични
* Разнокамшични
Кошрај

Кошрај (кошрајски: ''Kosrae'') или Кусае (''Kusaie'') е остров и сојузна држава во СД Микронезија. Кошрај има вкупна површина од 110 км<sup>2</sup>, население од 6.616 жители според 2010 и службен јазик е кошрајскиот јазик. Главен град на Кошрај е Тофол.
1 Географија
Кошрај е најисточниот остров на Каролинските Острови и во 2010 година имал население од 6,616 жители. Кошрај се наоѓа на 600 километри северно од екваторот, односно помеѓу Гуам и Хаваи. Кошрај има вкупна површина од 110 км<sup>2</sup>.
Кошрај е висок вулкански остров и нема редовни посетители. Сепак, во скоро време островот станува популарен за нуркање и скијање на вода. Островот е во поголем дел рурален поради стрмните планини и густата вегетација.
2 Образование
''Одделот за образование на Кошрај'' оперира со шест јавни основни училишта и едно средно училиште. Покрај нив има и едно приватно училиште.
3 Општини
Кошрај е поделен на четири општини. До 1980 година Кошрај имал пет општини, но општината Валунг била припоена кон Тафунсак.''општина'' површинакм<sup>2</sup> население(попи 1980) население(попис 2010)
Лелу, 21.5, 1,995, 2,160
Малем, 16.8, 1,091, 1,300
Утве, 28.5, 912, 983
Тафунсак, 42.8, 1.493, 2,173
Кошрај, 109.6, 5,491, 6,616;
До 1980 година Кошрај имало пет општини, односно постоела и општината Валунг, која денес е споена со Тафунсак. Општината имала 19.5 км<sup>2</sup> и население од 151 жител.
4 Поврзано
* Микронезија
* Административна поделба на Микронезија
Чешка (историска област)

Чешка (чеш. ''Čechy'') или Бохемија (лат. ''Bohemia'' од герм. ''Böhmen'') е историска област во Средна Европа, која се протега на западниот и централниот дел од денешна Чешка Република. Понекогаш „Чешка“ се користи да се означи и целата територија на Чешка, вклучувајќи ги и Моравија и Чешка Шлеска, особено во историски контекст како што е Кралството Чешка (Бохемија).
Областа Чешка има вкупна површина од 52.065 км<sup>2</sup> и денес е дом на околу 6 милиони од вкупно 10,3 милиони жители во државата. На југозапад, запад и северозапад се граничи со Германија, на североисток со Полска, на исток со Моравија и на југ со Австрија.
1 Потекло на поимот
Во 2 век п.н.е, Римјаните биле фокусирани кон доминирање на северна Италија, каде имало различни племиња, а меѓу кои и Боите, келтско племе. Боите биле поразени од страна на Римјаните во 194 и 193 година и тоа резултирало со повлекивање на боиското население северно од Алпите.
Новата територија која ја населиле Боите од страна на Римјаните била наречена ''Boihaemum'', а најстар запис за името е во книгата ''„Германија“'' од Такитиј. Така, зборот е составен од зборот за народот „Бои“ и зборот „хајм“ (''xaim-'' - „дом“) што во превод значи „дом на Боите“. Изворно, Чешка ја опфаќала денешна ''Јужна Чешка'' и делови од Баварија и Австрија.
2 Чешка како мотив во уметноста
* „Во Бохемија“ — симфониска поема на рускиот композитор Милиј Балакирјев.
3 Поврзано
* Чешка Република
* Моравија
* Чешка Шлеска
* Германска Чешка
Црква „Св. Григориј Палама и Димитриј“ - Струмица

Црква „Св. Григориј Палама и Димитриј“ — македонска православна црква која се наоѓа во Струмица, Македонија. Црквата се наоѓа во склопот на црквата „Успение на Пресвета Богородица“ која моментално е во изградба.
Црквата е градена во византиски стил и првата служба е одржана за Божик 2002 година, а осветена е на 8 ноември 2003 година. Иконостасот првин бил изработен од костен, за потоа бил заменет со мермерен. Свети Григориј Палама е заштитник на Струмичката епархија, а и заштитник на монасите. Моштите на двајцата светци се наоѓаат во нивните цркви во Солун.
1 Галерија
Мацанова афера

Мацановата афера е афера на Македонската револуционерна организација, се разврзала 1906 година во Солун. Започнала откако во рацете на властите случајно се нашол „дневникот“ на локалниот учител Андреј Мацанов во кој тој пишувал сè што знаел или сака да знае за видните дејци Организацијата во Солун и околните градови. Фактите или личните проценки на учителот, напишани во овој дневник, станале причина за притвор на 36 наставници. За да не бидат уапсени, многу избегале надвор. Мацановата афера нанела удар на училиштето дело во Солун, на окружниот, околискиот и месниот комитет на Организацијата
Број, Име, Родно место, Дожност, Пресуда
1, Петар Раков, Пештера, учител, вечен темничен затвор
2, Александар Димитраков, Крива Паланка, -, вечен темничен затвор
3, Константин Мацанов, Велес, -, испратен на лечење во болница за душевно болни во Цариград
4, Димо Тртопов, Ениџе Вардар, -, 4 години затвор
5, Христо Динев, Ениџе Вардар, -, 4 години затвор
6, Владимир Пуздерлиев, Штип, -, 3 години затвор
7, Милан, Штип, -, 3 години затвор
8, Иван Сапунаров, Загоричани, учител во Солунската машка гимназија „Св. Кирил и Методиј“, ослободен
9, Калејчов, -, учител во Солунската машка гимназија „Св. Кирил и Методиј“, ослободен
10, Атанас Јаранов, Кукуш, учител во Солунската машка гимназија „Св. Кирил и Методиј“, ослободен
11, Мирчев, -, учител во Солунската машка гимназија „Св. Кирил и Методиј“, ослободен
12, Лука Перфанов, Панаѓуриште, учител во Солунската машка гимназија „Св. Кирил и Методиј“, ослободен
13, К. Георгиев, -, учител во Битолската машка гимназија, ослободен
14, Љубомир Драндаров, Ресен, студент, ослободен
15, Борис Гавазов, -, -, ослободен
16, Кочо Хаджитонев, -, -, ослободен
17, Вангел Сечков, -, -, ослободен
18, Христо Јанков, -, -, ослободен
19, Мише Ставрев, -, -, ослободен
20, Мицо Ковачев, -, -, ослободен
21, Еврејче, Солун, -, ослободен
Понпеј

Понпеј (понпејски и англиски: ''Pohnpei'') или порано познат како Понапе е остров и сојузна држава во СД Микронезија. Островот се наоѓа во Каролинските Острови и на него се наоѓа главниот град на Микронезија - Паликир. Во близина на главниот град на Понпеј, Колонија, се наоѓа меѓународниот аеродром. Понпеј е најголем, највисок, најнаселен и најразвиен остров во Микронезија. Вкупното население на Понпеј е околу 34.000 жители и има вкупна површина од 345 км<sup>2</sup>.
1 Општини
Општините во Понпеј се:
* Капингамаранги
* Кити
* Колонија
* Мадоленимв
* Мокил
* Нет
* Нгатик
* Нукуоро
* Оролук
* Пингелап
* Сокес
* У
2 Поврзано
* Микронезија
* Сојузни држави во Микронезија
Хрватски Македонци

Македонците во Хрватска (хрватски:Makedonci u Hrvatskoj), или познати како Хрватски Македонци, се меѓу 22-те признати национални малцинства во Република Хрватска.
Според последниот попис на населението во Хрватска живеат 4.270 Македонци, од кои најмногу во главниот град Загреб.
1 Бројот на Македонците
+
Службен назив на Хрватска, Година, Број на Македонци
-, 1931., 1000
Народна Република Хрватска, 1948, 1387
1953., 2414
1961., 4381
Социјалистичка Република Хрватска, 1971., 5.625
1981., 5.362
Република Хрватска, 1991., 6.280
2001., 4.270
(Statistički zavod Hrvatske)
2 Пописот на населението од 2001. година
+
жупанија, Македонци, Вкупен процент
Загреб, 1.315, 30,80%
Приморско-горанска жупанија, 489, 11,46%
Истарска жупанија, 454, 10,63%
Сплитско-далматинска жупанија, 387, 9,07%
Осијечко-барањска жупанија, 311, 7,29%
Загрепска Жупанија, 190, 4,46%
Сисачко-мославачка жупанија], 125, 2,93%
Вуковарско-сремска жупанија], 124, 2,91%
Задарска жупанија, 122, 2,86%
Дубровачко-неретванска жупанија, 109, 2,56%
Бјеловарско-билогорска жупанија, 93, 2,18%
Карловачка жупанија, 90, 2,11%
Бродско-посавска жупанија, 75, 1,76%
Вараждинска жупанија, 66, 1,55%
Шибенско-книнска жупанија, 63, 1,48%
Пожешко-славонска жупанија, 60, 1,41%
Вировитичко-подравска жупанија, 54, 1,27%
Копривничко-крижевачка жупанија, 51, 1,20%
Крапинско-загорска жупанија, 48, 1,13%
Личко-сењска жупанија, 23, 0,54%
Меѓумурска жупанија, 21, 0,50%
Вкупно, 4.270, 100%
(Popis stanovništva 2001. godine)
3 Познати Македонци во Хрватска
* Костадинка Велковска, хрватска театарска, телевизиска и филмска глумица од македонско потекло
* Љупка Димитровска, хрватско-македонска пејачка на забавна музика
* Лилјана Николовска, хрватска пејачка на забавна музика од македонско потекло
* Аки Рахимовски, македонско-хрватски пејач на рок музика
* Михајло Арсовски
Мост на револуцијата

Мост на револуцијата или Мост на љубовта — мост преку реката Вардар што ги поврзува булеварите „Кочо Рацин“ и „Крсте Мисирков“ во центарот на Скопје. Изграден е во 1963 година, а комплетно саниран и рекоструиран во 2011 година.
Мостот е наречен и „Мост на љубовта“ поради обичајот на љубовните двојки да закачуваат катанци како симбол на нивната врска.
1 Реконструкција
На 9 декември 2010 година започнала реконструкцијата на мостот која траела со до мај 2011 година, каде што била извршена санација на оштетените бетонски делови на надворешната страна на мостот. Оштетените пешачки патеки од двете страни на мостот биле отстранети, подлогата биле санирана и покриена со печатен бетон. Во текот на градежните работи била извршена и заштита на инсталациите што минуваат преку мостот. Коловозната конструкција на мостот била целосно обновена и покриена со нов асфалт. Обновени биле и рабниците, како и сливниците за одведување на атмосферската вода. Новата ограда на мостот била изработена од стилско ковано железо. Во оградата се монтирани 22 украсни канделабри. Мостот дополнително го осветлуваат 10 столба од постоечкото улично осветлување. Контурите на мостот ги нагласува линиско осветлување од 114 светилки со светлечки диоди, а на лаковите се поставени 6 рефлектори.
2 Поврзано
*Мостови во Скопје
Национална демократска преродба

Национална демократска преродба (НДП) (|Rilindja Demokratike Kombëtare, ''RDK'') — политичка партија на етничките Албанци во Република Македонија, основана на 27 март 2011 година. На Парламентарните избори во 2011 година освоила 29.996 гласа (2,67 %) и 2 мандати, со што била во опозиција. Парламентарните избори во 2014 година освоила 17.783 гласа (1.59 %) и 1 мандат. На Парламентарните избори во 2016 крилото на Фадил Зендели настапило во коалиција со Движење Беса, а крилото предводено од Весел Мемеди влегло во коалицијата Алијанса за Албанците.
Парламентарните избори во 2020 година партијата не учествувала.
Love the Way You Lie

„Love the Way You Lie“ е вториот сингл на Еминем од неговиот седми студиски албум ''Recovery''. На песната се појавува и Ријана која го исполнува рефренот. Ова била прва соработка помеѓу овие двајца музичари, а нешто подоцна ја објавиле и „Love the Way You Lie (Part II)“, која се нашла на албумот ''Loud'' од Ријана.
На спотот за песната во главните улоги се појавуваат Меган Фокс и Доминик Монахан, кои глумат нестабилна љубовна двојка. Песната соборила многу рекорди на гледаност и слушаност, а освоила и неколку позначајни музички награди.
Административна поделба на СД Микронезија

Административната поделба на Сојузните Држави на Микронезија ги опфаќа првостепените и второстепените административни единици. Првостепени административни единици на Микронезија се сојузние држави, кои се четири на број, а второстепени се општините.
1 Држави
знаме, држава, главен град, површина, население, гистина на население
Чук, Вено, 127 км<sup>2</sup>, 53,595, 420 на км<sup>2</sup>
Кошрај, Тофол, 110 км<sup>2</sup>, 7,686, 70 на км<sup>2</sup>
Понпеј, Колонија, 346 км<sup>2</sup>, 34,486, 100 на км<sup>2</sup>
Јап, Колонија, 118 км<sup>2</sup>, 11,241, 95 на км<sup>2</sup>
2 Градови
*Колонија, Јап
*Колонија, Понпеј
*Лелу
*Паликир
*Тол
*Вено
3 Општини
3.1 Чук
* Тоновас
* Еот
* Етал
* Фала-Бегуетс
* Фанану
* Фефан
* Куту
* Лосап
* Лукунор
* Магур
* Моч
* Моен
* Мурило
* Нама
* Намолук
* Номвин
* Онари
* Онеоп
* Оно
* Парам
* Пис-Лосап
* Писарас
* Пулап
* Пулусук
* Пулуват
* Романум
* Руо
* Сатаван
* Та
* Таматам
* Тол
* Цис
* Удот
* Улул
* Уман
3.2 Кошрај
* Лелу
* Малем
* Тафансак
* Утве
3.3 Понпеј
* Капингамаранги
* Кити
* Колонија
* Мадоленимв
* Мокил
* Нет
* Нгатик
* Нукуоро
* Оролук
* Пингелап
* Сокес
* У
3.4 Јап
* Далипебинау
* Еаурипик
* Елато
* Фаис
* Фаниф
* Фараулеп
* Гаферут
* Гагил
* Гилман
* Ифалик
* Канифај
* Ламотрек
* Мап
* Нгулу
* Пикелот
* Рул
* Румунг
* Сатавал
* Сорол
* Томил
* Улити
* Велој
* Волеај
4 Поврзано
* Микронезија
* Јап
* Кошрај
* Понпеј
* Чук
6 јуни (починале)

1832, Џереми Бентам — британски филозоф.
1922, Павел Христов — македонски револуционер.
1929, Рихард Рети — чехословачки шаховски велемајстор.
1946, Герхарт Хауптман — германски драматург.
1961, Карл Густав Јунг — швајцарски психијатар.
1963, Вилијам Базиотес — американски сликар.
1975, Алвин Хансен — американски економист.
1991, Стен Гец — американски џез-музичар.
2005, Ен Бенкрофт — американска глумица.
2012, Владимир Крутов — руски и советски хокеар.
2018, Матеја Матевски — македонски поет и академик.
Фрибирг

Фрибирг — мало место во Шампањи ан Ваноаз во Француските Алпи.
Најблиските градови се Шампањи, Брид ле Бен и Мутје. Фрибирг е историски значајно, бидејќи е можно да е родното место на папата Инокентиј V и исто така често се поистоветува со градот Фрајбург. Тешките камени куќи, збунувачки опишани од Певснер на месен тиролски јазик, се наоѓаат под голем гребен. Многу од куќите се реновирани, како втори живеалишта. Во зима, кога патот стануваат непрооден, тој е уреден за крос-кантри скијање.
Драги Крстевски

Драги Крстевски (роден на во - починал на во ) — македонски театарски, филмски и телевизиски глумец.
По завршувањето на Државната театарска школа во Скопје во 1949 година, бил член на Драмата при Македонскиот народен театар каде што работел до смртта.
1 Филмографија
1950-ти
1955, Волчја ноќ, Благоја
1959, Виза на злото, /
1960-ти
1961, Твојот роденден ТВ-филм, /
1963, Невољите на покојниот К.К Кратки филм, /
1969, Републиката во пламен ТВ-филм, /
1970-ти
1971, Македонскиот дел од пеколот ТВ-филм, Партизан
1972, Истрел ТВ-филм, Драги
1973, Новогодишен карусел ТВ-филм
1975, Волшебното самарче ТВ серија, /
1977, Итар Пејо ТВ-серија
1977, Сакате ли уште едно парче торта ТВ филм, /
1979, Жена од малтер ТВ-филм, Работник
1980-ти
1980, Двојка ТВ филм, /
1981, Милион маченици ТВ-серија
1981, Црвениот коњ ТВ-филм, /
1982, Илинден ТВ серија, /
1982, Време на летала ТВ филм, /
1982, Едно лето ТВ серија, /
1983, Записник ТВ филм, /
1983, Премиера ТВ филм, /
1984, Комедијанти ТВ серија, Човекот
1985, Сомнително лице ТВ-филм, Таса
1985, На наш начин ТВ серија, /
1985, Опасна баба Краток филм, /
1985, Од зад грб ТВ-филм
1987, Трето доба ТВ серија, /
1987, Народни трибуни ТВ-филм
1987, Ѕвездите на 42-та ТВ-филм, /
1987, Чорбаџи Теодос ТВ филм, Ампо
1990-ти
1992, Време, живот, /
Ќаба

Каба (од тур. ''Kâbe'' < арап. الكعبة, „коцка“) — најзначајното свето место на исламот. Се наоѓа во центарот на џамијата Големата џамија („Месџид ел-Харам“) во Мека, Саудиска Арабија.
Самата градба е во облика на коцка и е висока околу 15 метри а долга 11 метри. Ова е градбата кон која се насочуваат муслиманите за време на молитвите. Правецот на насочување се нарекува ''кибла''. Се смета дека била создадена од страна на Адам. Во нејзиниот источен агол е вграден црн камен за кој се смета дека е остаток од метеорит, и се верува дека тој бил испратен од страна на Бог по првиот грев направен од страна на Адам. Ибрахим овде го жртвувал своето јагне кон Бог.